cyanic-selkie/wikianc huggingface dataset:
गहरा खुर्द गाँव, किरौली (आगरा)
गहरा खुर्द किरौली, आगरा, उत्तर प्रदेश स्थित एक गाँव है।
कल्याणपुर गाँव, कहलगाँव (भागलपुर)
कल्याणपुर कहलगाँव, भागलपुर, बिहार स्थित एक गाँव है।
बॉक्सिंग डे
बॉक्सिंग डे, बैंक या सार्वजनिक अवकाश है जो 26 दिसम्बर अथवा राष्ट्रीय या क्षेत्रीय कानूनों के अनुसार क्रिसमस के एक या दो कार्यकारी दिनों के बाद पड़ता है। इसे ऑस्ट्रेलिया, न्यूज़ीलैण्ड, कनाडा, ब्रिटेन तथा कुछ अन्य राष्ट्रमंडल देशों में मनाया जाता है। आयरलैंड में इसे सेंट स्टीफन दिवस या रेन (Wren) दिवस Lá an Dreoilín के रूप में मनाया जाता है। दक्षिण अफ्रीका में इसे 1994 में सद्भावना दिवस का नाम दिया गया था। ऐतिहासिक रूप से, पूर्व के पूर्वी जर्मनी में इसे क्रिसमस के दूसरे दिन Weihnachtsfeiertag के रूप में मनाया जाता था।
हालांकि बैंक अवकाश कानून 1871 ही मूलतः संपूर्ण इंग्लैंड में बैंक अवकाश निर्धारित करता था, क्रिसमस के अगले दिन को इंग्लैंड, स्कॉटलैंड तथा वेल्स में बॉक्सिंग डे, एवं आयरलैंड में सेंट स्टीफेंस की दावत दिवस के रूप में परिभाषित किया गया। 26 दिसम्बर के बदले में अन्य बैंक अवकाश केवल उत्तरी आयरलैंड में संभावित है। इससे इनके कानूनी अंतर का पता चलता है क्योंकि सेंट स्टीफेंस दिवस, बॉक्सिंग दिवस के समान अपने आप ही सोमवार को नहीं चला जाता है।
कनाडा में बॉक्सिंग दिवस, कनाडा मजदूर संहिता के अनुसार एक वैकल्पिक अवकाश है। केवल ओंटारियो प्रांत में यह सुनिश्चित अवकाश है जहां मजदूरों को सवेतन अवकाश मिलता है।
शुरुआत
"बॉक्सिंग" शब्द की उत्पत्ति के बारे में कुछ स्पष्ट नहीं है। कई सिद्धांत बताये गए हैं परन्तु कोई भी पूर्णतया स्वीकार्य नहीं है। गरीबों, जरूरतमंदों को धन या अन्य दान देने की लंबी परंपरा रही है। यूरोप में ऐसी परंपरा मध्ययुग से है परन्तु सटीक शुरुआत का पता नहीं है। कुछ लोग ऐसा मानते हैं कि यह परंपरा रोमन काल/आरंभिक ईसाई काल से है। धातु के बने डिब्बे चर्चों के बाहर रख दिए जाते थे, जिनके माध्यम से सेंट स्टीफेन की दावत के नाम पर भेंट इकट्ठी की जाती थी।
इंग्लैंड में व्यापारी वर्ग में यह परंपरा है कि वे बड़े दिन के बाद पहले कार्यदिवस पर पैसों या भेंटों से भरे क्रिसमस डिब्बे इकट्ठे करते हैं। ये डिब्बे सारे साल में किये गए अच्छे कामों का प्रतीक होते हैं। इसका उल्लेख सैम्युअल पेपी की डायरी में दिनांक 19 दिसम्बर 1663 को किया गया है। यह रिवाज इंग्लैंड की एक पुरानी परंपरा से संबंधित है। धनाड्य जमींदारों के क्रिसमस दिवस ठीक प्रकार से गुजरें, इसलिए वे अपने नौकरों को 26 दिसम्बर का पूरा अवकाश देते थे ताकि वे (नौकर) अपने परिवारों से मिल आयें। नियोक्ता अपने प्रत्येक नौकर को एक-एक डिब्बा देते थे जिसमें उपहार, बोनस (या कभी-कभी बचा-खुचा भोजन) होता था।
तिथि
बॉक्सिंग दिवस एक धर्मनिरपेक्ष अवकाश है जो 26 दिसम्बर को मनाया जाता है, अर्थात बड़े दिन के अगले दिन जो कि सेंट स्टीफेन दिवस भी है और इसलिए एक धार्मिक अवकाश भी. जब 26 दिसम्बर को रविवार हो तो कुछ स्थानों पर बॉक्सिंग दिवस अगले दिन अर्थात 27 दिसम्बर को मनाया जाता है। इंग्लैंड में, जहाँ बॉक्सिंग दिवस बैंक अवकाश होता है, यदि बॉक्सिंग दिवस शनिवार को पड़ जाये तो उसके बदले में आने वाले सोमवार को अवकाश दिया जाता है। परन्तु यदि बॉक्सिंग दिवस रविवार को पड़ जाए - अर्थात पूर्व शनिवार को बड़े दिन का अवकाश हो - तो क्रिसमस की सुनिश्चित छुट्टी सोमवार 27 दिसम्बर को होती है और बॉक्सिंग दिवस का सुनिश्चित अवकाश मंगलवार 28 दिसम्बर को होता है।
स्कॉटलैंड में, 1974 से बॉक्सिंग दिवस को एक अतिरिक्त अवकाश के रूप में स्वीकार गया है। यह प्रावधान बैंकिंग एंड फाइनेंशियल डीलिंग कानून 1971 के अंतर्गत राजकीय घोषणा के आधार पर किया गया है।
आयरलैंड में - जब यह आयरलैंड और यूनाइटेड किंगडम ऑफ ग्रेट ब्रिटेन का हिस्सा था - बैंक होलीडेज एक्ट 1871 के तहत सेंट स्टीफेन के दावत दिवस को दिनांक 26 दिसम्बर के एक पक्के जन अवकाश के रूप में निर्धारित कर दिया गया। आयरलैंड के स्वाधीनता संग्राम से बॉक्सिंग दिवस नाम केवल उत्तरी आयरलैंड में ही प्रयुक्त होता है, जो कि इंग्लैंड का एक हिस्सा है। वहां पर बॉक्सिंग दिवस शेष इंग्लैंड के समान ही एक जन अवकाश है जिसे अगले दिन भी मनाया जा सकता है।
साउथ ऑस्ट्रेलिया (ऑस्ट्रेलिया का एक प्रान्त) में, 26 दिसंबंर एक जन अवकाश है जिसे घोषणा दिवस कहा जाता है और बॉक्सिंग दिवस सामान्य रूप से अवकाश दिवस नहीं है।
कनाडा के कुछ प्रान्तों में, बॉक्सिंग दिवस एक सुनिश्चित अवकाश है जिसे हमेशा 26 दिसम्बर को ही मनाया जाता है। कनाडा के वे प्रान्त जहां बॉक्सिंग दिवस एक अनिवार्य अवकाश दिवस है, यदि यह शनिवार या रविवार को पड़ जाए तो उसके बदले अगले सप्ताह अवकाश प्रदान किया जाता है।
खरीदारी
ठीक अमरीकी थैंक्सगिविंग दिवस की ही तरह, ब्रिटेन, कनाडा, व न्यूज़ीलैंड और ऑस्ट्रलिया के कुछ राज्यों में भी बॉक्सिंग दिवस मुख्यतः एक खरीदारी अवकाश के रूप में माना गया है। इस समय दुकानदार भारी छूट वाली सेल लगाते हैं। कई व्यापारियों के लिए, यह दिन सर्वाधिक कमाई वाला दिन बन गया है। 2009 में यह अनुमान लगाया गया था कि लगभग 12 मिलियन लोगों ने इन सेल में भाग लिया (यह आंकड़ा 2008 की तुलना में 20% तक अधिक था, हालांकि इस बात का भी प्रभाव पड़ा कि वैट की दर 1 जनवरी से पुनः 17.5 % होने वाली थी)।
कई दुकानदार बहुत जल्दी ही दुकान खोल लेते हैं (सामान्यतः सुबह 5 बजे या उससे भी पहले) और अधिकाधिक लोगों को आकर्षित करने के लिए डोरबस्टर डील्स तथा लॉस लीडर्स जैसी योजनाओं के पेशकश करते हैं। 25-26 की रात से दुकानों के सामने ग्राहकों की भारी भीड़ पंक्तियों में जमा होनेलगती है, विशेषकर उपभोक्ता इलेक्ट्रॉनिक उत्पादों की बड़ी दुकानों के सामने. कई दुकानों पर विशेष आकर्षण तथा भारी छूट वाली चीजों का स्टॉक सीमित होता है। कुछ लोग इस आपाधापी से दूर अपने घर पर ही रहना पसंद करते हैं। स्थानीय टीवी चैनल व अखबार इस गहमागहमी की बढ़-चढ़कर रिपोर्ट करते हैं कि लोग कितने बजे से लाइन में खड़े हैं और क्या-क्या खरीदकर ले जा रहे हैं। साथ ही वे टीवी पर ग्राहकों के वीडियो भी दिखाते हैं। इस दिन ग्राहकों में भगदड़, चोट लग्न वा मृत्यु तक संभव है। यह देखते हुए बहुत से दुकानदारों वा कंपनियों ने भी नियंत्रण के भारी-भरकम इंतजाम भी कर लिए हैं। बहुत से ग्राहक ठण्ड या गर्मी (जैसे ऑस्ट्रेलिया तथा न्यूज़ीलैंड) से व्यथित होकर भी भड़कते हैं तथा यह भी भगदड़ का कारण बनता है। इसके लिए कई प्रयास किये जाते हैं जैसे कि प्रवेश द्वार सीमित करना, ग्राहकों की संख्या सीमित करना, पंक्ति के आगे के कुछ लोगों को हॉट टिकट आइटम की गारंटी देना, तथा पंक्ति में खड़े लोगों को स्टॉक के विषय में अवगत कराना इत्यादि.
बडैत सानीगांव, बेरीनाग तहसील
बडैत सानीगांव, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
बॉक्सिंग डे
खरीदारी
आयरलैंड में सन 1902 से, क्रिसमस दिवस की तरह बॉक्सिंग दिवस पर भी अधिकतर दुकानें बंद रहती हैं। सन 2009 ई. में, कुछ दुकानदारों ने इस दिन दुकानें खोलने का निर्णय लिया; इस प्रकार उन्होंने 107 वर्षों से चली आती परम्परा को भंग कर दिया। कुछ दुकानदारों ने इस दिन से ही नए वर्ष अर्थात जनवरी की अपनी बिक्री भी आरंभ कर दी है।
साइबर बॉक्सिंग दिवस
बॉक्सिंग दिवस के इंटरनेट प्रारूप को "साइबर बॉक्सिंग दिवस" पुकारा जाता है। सन 2008 में इंग्लैंड में यह दिवस सबसे बड़े इंटरनेट शॉपिंग दिवस के रूप में उभरा था। सन 2009 में जिन व्यवसायियों की दोनों प्रकार शोरूम व ऑनलाइन शॉप (दूकान) थी, ने अपने शोरूम विक्रय क्रिसमस पूर्व संध्या को तथा इंटरनेट स्टोर बॉक्सिंग दिवस को लॉन्च किये।
खेलकूद
प्राचीन ग्रामीण समारोहों में बॉक्सिंग दिवस का संबंध खेल से होने के कारण यह जनधारणा बनी कि यह दिवस बॉक्सिंग के खेल से संबद्ध है हालांकि 'बॉक्स ' शब्द का अर्थ डिब्बा या पैकिंग भी हो सकता है जैसे कि क्रिसमस गिफ्ट्स के डिब्बे, विशेषकर ब्रिटेन में. कॉमनवेल्थ देशों जैसे कि घाना, यूगांडा, मलावी, जैम्बिय, तंजानिया आदि में इस दिन पुरस्कार वाली लड़ाई प्रतियोगिताएं आयोजित की जाती हैं। यही प्रथा गयाना (वेस्टइंडीज) व इटली में भी प्रचलित है।
इंग्लैंड, आयरलैंड व स्कॉटलैंड में यह एक प्रथा बन चुकी है कि प्रीमियर लीग, स्कॉटिश प्रीमियर लीग तथा आयरिश प्रीमियर लीग व साथ ही इसी के निचले स्टार की डिवीजंस, एवं रग्बी फुटबॉल लीग के प्रमुख मैच इसी दिवस को नियत किये जाते हैं। प्रथा के अनुसार बॉक्सिंग दिवस मैच स्थानीय प्रतिद्वंदी के साथ रखा जाता है। प्रारंभ में इसकी शुरुआत इसलिए हुई कि क्रिसमस के तुरंत बाद स्थानीय टीम व प्रशंसकों को मैच के लिए दूर अन्य शहरों में न जाना पड़ें. आज यह दिवस खेल कैलेंडर का अहम दिन बन गया है।
घुड़दौड़ के खेल में ईस दिन सरे के केम्प्टन पार्क रेसकोर्स पर सम्राट ज्योर्ज VI चेज़ (दौड़) का आयोजन किया जाता है। चैल्टनहैग गोल्ड कप के बाद यह इंगलैंड की सबसे प्रतीष्ठित घुड़दौड़ है।
इंगलैंड व अमेरिका में यह दिवस घुडसवार लोमड़ी शिकारियों के लिए बहुत अहम है। हालांकि 2004 में यह शिकार निषेध कर दिया गया था, परन्तु फिर भी इस दिन शिकारी बड़े पैमाने पर शिकार करते हैं अब कानून की वजह से लाइव (जीवित) लोमड़ी शिकार तो नहीं, परन्तु जानवर की खुशबू का पीछा करने की पद्धति से शिकार किया जाता है।
ऑस्ट्रेलिया में इस दिन मेलबोर्न क्रिकेट ग्राउंड पर बॉक्सिंग डे टेस्ट रखा जाता है तथा सिडनी में सिडनी टू होबार्ट नौका रेस की शुरुआत होती है।
आईआईएचएफ विश्व अंडर20 (आइस हॉकी) प्रतियोगिता इसी दिन प्रारंभ होती है (26 दिसंबर)। कनाडा में यह एक अत्यंत महत्वपूर्ण खेलदिवस होता है जिसकी तुलना अक्सर अमरीका के सुपर बॉल से की जाती है।
क्रिसमस पूर्वसंध्या व क्रिसमस के अवकाश के बाद एनएचएल इस दिन अधिक से अधिक गेम आयोजित करता है (2010 में इस दिन 11 गेम नियत थे)।
आइस हॉकी का स्पेंग्लर कप इसी दिन (26 दिसंबर) डावोस, स्विट्ज़रलैण्ड में आरंभ होता है। इसमें एचसी डावोस, टीम कनाडा तथा अन्य प्रमुख यूरोपीय टीमें भाग लेती हैं।
स्वयंभूनाथ
विश्व धरोहर में सम्मिलित स्वयंभू विश्‍व के सबसे भव्य बौद्ध स्थलों में से एक है। इसका संबंध काठमांडू घाटी के निर्माण से जोड़ा जाता है। काठमांडू से तीन किलोमीटर पश्चिम में घाटी से 77 मी. की ऊंचाई पर स्थित है स्वयंभू। इसके चारों ओर बनी आंखों के बार में माना जाता है कि ये गौतम बुद्ध की हैं जो चारों दिशाओं में देख रही हैं।
कसाईपाली रायगढ मण्डल
कसाईपाली रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
लक्ष्मण रेखा
लक्ष्मण रेखा लक्ष्मण द्वारा बनाई गयी रेखा थी जिसे वन मे श्रीराम की सहायता के लिए जाने से पहले अपनी भाभी सीता की रक्षा के लिए बनाया था। लक्ष्मण के मना करने के बाद भी सीता ने उस रेखा को पार किया जिसके बाद रावण ने सीता का हरण कर लिया।
कसरी गाँव, कहलगाँव (भागलपुर)
कसरी कहलगाँव, भागलपुर, बिहार स्थित एक गाँव है।
इस्लाम नगर, लाहौर
इस्लाम नगर , पाकिस्तान के पंजाब प्रांत की राजधानी लाहौर शहर का एक इलाक़ा और एक यूनियन परिषद्  है। यह लाहौर का एक प्रमुख इलाक़ा है। शहर के अन्य इलाक़ों के सामान ही यहाँ बोले जाने वाली प्रमुख भाषा पंजाबी  है, जबकि उर्दू प्रायः हर जगह समझी जाती है। साथ ही अंग्रेज़ी भी कई लोगों द्वारा समझी और शिक्षा तथा व्यवसाय के क्षेत्र में उपयोग की जाती है। प्रभुख प्रशासनिक भाषाएँ उर्दू और अंग्रेज़ी है। लाहौर की वाणिज्यिक, आर्थिक महत्त्व के कारण यहाँ पाकिस्तान के लगभग सारे प्रांतों के लोग वास करते हैं।
कसाईपाली खरसीया मण्डल
कसाईपाली खरसीया मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
कृष्णा प्रभा
कृष्णा प्रभा भारतीय फिल्म अभिनेत्री और शास्त्रीय और सिनेमाई परंपराओं में प्रशिक्षित पेशेवर नर्तकी है जो मुख्य रूप से मलयालम फिल्मों में दिखाई देती हैं।
जीवनी
प्रभा का जन्म 1987 में कलामस्सेरी एचएमटी के पूर्व मैकेनिकल इंजीनियर सीआर प्रभाकरन नायर और शीला प्रभाकरन नायर के यहां एर्नाकुलम के श्री सुधींद्र मेडिकल मिशन अस्पताल में हुआ था। उनके प्रारंभिक प्रभावों में मोहिनीअट्टम और कुचिपुड़ी शामिल थे। उन्होंने एलायंस यूनिवर्सिटी बैंगलोर से भरतनाट्यम में डिप्लोमा प्रमाणपत्र प्राप्त किया। कृष्णा प्रभा ने 3 वर्ष की आयु में अपने पहले नृत्य शिक्षक, कलामंडलम सुगंधी की सलाह के तहत शास्त्रीय नृत्य का प्रशिक्षण प्राप्त किया।
नन्नूल
नन्नूल एक जैन तपस्वी द्वारा लिखित तमिल व्याकरण पर एक कृति है जो 13वीं सदी ईसवी के नज़दीक पवनंती मुनिवर द्वारा लिखी गई। तोल्काप्पियम के बाद लिखी गईं कृतियों में से यह तमिल व्याकरण में सबसे अहम कृति है। यह कृति कोलार के पश्चिमी गंगा के जागीरदार राजा सीया गंगन को संरक्षण देने का श्रेय देता है।
19वीं सदी ईस्वी तक नन्नूल पर लगभग 20 भाष्य लिखे जा चुके थे। नन्नूल को पाँच खंडों में बाँटा था: लिखित भाषा, बोली जाने वाली भाषा, शब्दार्थ, काव्य भाषा, और अलंकारिक उपकरण। बाद के तीन खंड खो गए हैं, इसलिए आज सिर्फ़ लिखित और बोली जाने वाली भाषा के हिस्से मौजूद हैं।
पुथूर
पुथूर भारत के केरल राज्य के कोल्लम जिले में एक ग्राम है।
मधुकान्त झा मधुकर
पंडित मधुकांत झा मधुकर (19 जनवरी 1924 - 2017 ) एक मैथिली कवि एवं संस्कृत, हिन्दी सहित अनेकों भाषाओं के विद्वान थे।
डीडी पोढ़ीगै
डीडी पोढ़िगै दूरदर्शन का एक तमिल भाषा का क्षेत्रीय चैनल है।यह पृथ्वी से और उपग्रह के माध्यम से प्रसारित किया जाता है।
राजसेरा, बेतालघाट तहसील
राजसेरा, बेतालघाट तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
कहलगाँव गाँव, कहलगाँव (भागलपुर)
कहलगाँव कहलगाँव, भागलपुर, बिहार स्थित एक गाँव है।
प्रभाकरवर्धन
प्रभाकरवर्धन थानेश्वर का राजा था, जो पुष्यभूति वंश का था और छठी शताब्दी के अंत में राज्य करता था। प्रभाकरवर्धन की माता गुप्त वंश की राजकुमारी महासेनगुप्त नामक स्त्री थी।अपने पड़ोसी राज्यों, मालव, उत्तर-पश्चिमी पंजाब के हूणों तथा गुर्जरों के साथ युद्ध करके प्रभाकरवर्धन ने काफ़ी प्रतिष्ठा प्राप्त की थी।अपनी पुत्री राज्यश्री का विवाह प्रभाकरवर्धन ने कन्नौज के मौखरि राजा गृहवर्मन से किया था। प्रभाकरवर्धन की मृत्यु 604 ई. में हुई जिसके बाद उसका सबसे बड़ा पुत्र राज्यवर्धन उत्तराधिकारी बना।
पुष्यभूति वंश का प्रथम शासक था जिसने थानेश्वर को अपनी राजधानी बनाया था। यह "प्रतापशील" के नाम से विख्यात था। इस वंश के शासकों में सर्वप्रथम महाराजाधिराज की उपाधि प्रभाकरवर्धन ने ही धारण की। इसकी मृत्यु के बाद इसकी पत्नी यशोमती सती हो गयी। यशोमती की तीन संतान थी – राज्यवर्धन, हर्षवर्धन, राज्यश्री। राजयश्री का विवाह मौखरि नरेश ग्रहवर्मा से हुआ था। देवगुप्त ने ग्रहवर्मा की हत्या कर दी और राज्यश्री को बंदी बना लिया। राज्यश्री को हर्षवर्धन विंध्याचल के जंगलों से बचाकर लाया।
दून विश्वविद्यालय
विश्वविद्यालय की स्थापना उत्तराखण्ड विधानसभा के अक्टूबर २००५ के एक अधिनियम के बाद हुई थी। इसका पहला अकादमिक सत्र ९ मई, २००९ से प्रारम्भ हुआ।
गुड़ की मंडी गाँव, किरौली (आगरा)
}
गुड़ की मंडी किरौली, आगरा, उत्तर प्रदेश स्थित एक गाँव है।
बौद्ध धर्म एवं जैन धर्म
इन दोनों धर्मों में समानता के साथ-साथ असमानता के तत्त्व भी रहे हैं जैसे - मध्यमार्ग बनाम अनेकान्तवाद ; जीव बनाम अत्त अनत्त। जिसके कारण जैन धर्म, बौद्ध धर्म की अपेक्षा ज़्यादा व्यापक रूप से प्रसारित नहीं हो सका। इसे हम निम्नलिखित रूपों में देख सकते हैं-
अमीरात पैलेस
अमीरात पैलेस (अरबी: قصر الإمارات) अबू धाबी, संयुक्त अरब अमीरात में एक लक्जरी होटल है। यह अरेबियन संस्कृति को दर्शित करता हुआ अपने आप में एक मील का पत्थर है। अमीरात पैलेस हॉस्पिटैलिटी के दुनिया में अपना अलग नाम रखता है। 1.3 किमी के व्यक्तिगत बीच पर अवस्थित इस होटल में 85 हेक्टेयर से घिरा हुआ एक गार्डन एवं ११४ डोम है। जो ८० फ़ीट ऊंचे है। अमीरात पैलेस में 394 कमरे और सूट शामिल हैं।
यह होटल अबू धाबी के बीच में स्थित है एवं जो संयुक्त अरब अमीरात की राजधानी है एवं एअरपोर्ट से इसकी दूरी सिर्फ ४० मिनट्स की हैं। यह होटल अपने आथिथ्य सेवा एवं भव्यता के लिए प्रसिद्ध है। यहाँ पर रुकना अपने आप में एक सुखद एहसास है।
इस होटल की इंटीरियर डिजाइनिंग आर्किटेक्ट जॉन इलियट रिब्बा द्वारा की गयी थी। जो विम्बेर्ली ,एलिसन, टोंग एवं जू” में सीनियर वाईस प्रेसिडेंट के पद पर कार्यरत थे। यह कंपनी एक इंटरनेशनल संस्था हैं। जो लक्ज़री होटल्स में विशेषता रखती है। इस होटल का उदघाटन २००५ में हुआ था लेकिन इसमें कुछ सुविधाएं एवं रेस्टोरेंट्स २००६ में जोड़े गए। इस होटल का निर्माण अबुधाबी सरकार द्वारा कराया गया एवं इसका स्वामित्व भी सरकार के पास ही हैं। हालाकी इसके प्रबंधन का काम केम्पिन्सकी समूह करता है। इस होटल के निर्माण में 1.9 बिलियन पौंड (3 बिलियन $) का खर्च आया था। सिंगापुर के मरीना बे सेंड्स के बाद ये दूसरा होटल है जिसके निर्माण में इतनी लागत आई है। अपने निर्माण लागत में अमीरात पैलेस, बुर्ज अल अरब होटल से भी आगे का स्थान रखता है।
कमरे एवं सुविधाएं
इस होटल में ३०२ कमरे एवं ९२ सुइट्स है जो एक मुख्य बिल्डिंग एवं 2 विंग्स में फैले हुए हैं। यहाँ के बहुत सारे सुइट्स स्वरण एवं संगमरमर जडित है। इसके मुख्या की साज सज्जा काफी आकर्षक है एवं कुछ हद तक अविश्वसनिय लगती है इसके गुम्बद की विशालता एवं भव्यता देखते बनती है। इस होटल में एक विशाल कांफ्रेंस सेण्टर है जिसमें ११०० लोगों के बैठने की व्यवस्था है। इसके अलावा यहाँ पर ६० मीटिंग रूम्स है।
इसके बीच क्लब में एक ६ किलोमीटर का साइकिलिंग/जॉगिंग का ट्रैक, २ आउटडोर पूल्स, वाटर स्पोर्ट्स, टेनिस कोर्ट, क्रिकेट पिच, रग्बी पिच एवं फुटबॉल का मैदान है।
कार्यक्रम
इस होटल में कई नमी गिरामी सितारे अपना कार्यक्रम देते हैं। क्रिस्टीना अगुइलेरा ने अपना बेक टो बेसिक टूर के लिए इसी जगह को चुना था एवं २४ अक्टूबर २००८ को अपना कार्यक्रम दिया था। इसमें १५००० लोगों ने भाग लिया था एवं यह शो काफी सफल रहा था। मीडिया में भी इससे अच्छी खासी कवरेज मिली थी। २०१५ में प्रदर्शित फिल्म फ़ास्ट एंड फ्यूरिऔस में इस होटल को दिखाया गया था।
सोंगहुआ नदी
सोंगहुआ या सुंघवा नदी, चीन की प्राथमिक नदियों में से एक है और अमूर की सबसे लंबी सहायक नदी है। यह चीन-उत्तर कोरिया सीमा पर चांगबाई पर्वत से लगभग 1,434 किलोमीटर (891 मील) की उचाई से चीन के उत्तरपूर्वी जिलिन और हेइलोंगजियांग प्रांतों से में बहती है। यह नदी 557,180 वर्ग किलोमीटर (215,130 वर्ग मील) भूमि में बहती है, और 2,463 घन मीटर प्रति सेकंड (87,000 घन फुट/सेक) का वार्षिक निर्वहन करती है।
भूगोल
सोंगहुआ चीन-उत्तर कोरिया सीमा के पास, हेवन लेक के दक्षिण से उत्पन्न होती है। वहां से यह उत्तर की ओर बहती है जहाँ उस पर बैशन, होंग्शी और फेंगमैन जैसे जलविद्युत बाँध बनाये गए हैं। फेंगमैन बांध एक झील बनाता है जो 62 किलोमीटर (39 मील) लम्बी है। बांध के नीचे सोंगहुआ उत्तर में जिलिन से होती हुई अपनी सबसे बड़ी सहायक नदी, नेन नदी से मिलती है। सोंगहुआ हार्बिन शहर में पूर्व की ओर मुड़ जाती है, और फिर यह दक्षिण से आशी नदी और उत्तर से हुलन नदी से मिल जाता है। नदी जियामुसी और जिंगान पर्वत श्रृंखला के दक्षिण में बहती है और अंततः टोंगजियांग, हेइलोंगजियांग में अमूर नदी में मिल जाती है।
नवंबर के अंत से मार्च तक नदी बर्फ के नीचे जमी रहती है। इसका उच्चतम प्रवाह तब होता है जब वसंत ऋतू में पहाड़ की बर्फ पिघलती है। मध्यम आकार के जहाजों द्वारा नदी हार्बिन तक नौगम्य है। छोटे शिल्प सोनहुआ को जिलिन तक और नेन नदी को किकिहार तक नेविगेट कर सकते हैं। अपनी पुरे सफर में नदी जिलिन, हार्बिन और जियामुसी शहरों से गुज़रती है और इन शहरों में पानी का मुख्य स्रोत बन जाती है।
कालगीगंज गाँव, कहलगाँव (भागलपुर)
कालगीगंज कहलगाँव, भागलपुर, बिहार स्थित एक गाँव है।
पोरडी घरघोडा मण्डल
पोरडी घरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
मयंक ऑस्टेन सोफी
मयंक ऑस्टेन सोफी एक भारतीय लेखक, ब्लॉगर और फोटो जर्नलिस्ट हैं, जो  हिंदुस्तान टाइम्स  और   मिंट  के लिए लोकप्रिय कॉलम लिखते हैं।  दिल्ली की संस्कृति, भोजन और साहित्यिक परिदृश्य। उन्हें अपनी वेबसाइट और ब्लॉग के लिए जाना जाता है, जो शहर का एक बहुप्रचलित मार्गदर्शक 'द डेल्ही वाल्ला' है, जिसे "भारत की राजधानी के लिए सबसे सम्मोहक मार्गदर्शक" (द इंडिपेंडेंट) के रूप में सराहा गया है। और "शहर का एक-व्यक्ति विश्वकोश" (टाइम आउट दिल्ली)।
जीवनी
सूफ़ी का जन्म नैनीताल उत्तराखंड के पहाड़ों में हुआ था और 2004 के आसपास दिल्ली आ गया था। पेंगुइन पेंग्विन द्वारा प्रकाशित "पेंगुइन बुक ऑफ़ न्यू राइटिंग फ्रॉम इंडिया" के खंड 4 में छपे थे। 2011 में, उन्होंने दिल्ली शहर के लिए चार वैकल्पिक मार्गदर्शिकाएँ प्रकाशित कीं: 'द दिल्ली वाल - पोर्ट्रेट्स, दिल्ली फ़ूड, डेल्ही हैंगआउट्स एंड डेल्ही मॉन्यूमेंट्स'। पेंगुइन बुक्स द्वारा 2012 में प्रकाशित उनकी नवीनतम पुस्तक Can Can नोबडी लव यू मोर ’, दिल्ली के सबसे बड़े रेड-लाइट जिले में, वेश्यालय के लिए हिंदी, 'कोठा' के जीवन से संबंधित है। बी। रोड]], जो 5,000 यौनकर्मियों का घर है। दिल्ली में अपने लोकप्रिय स्तंभों के लिए भी जाना जाता है, जो  [हिंदुस्तान टाइम्स]]   द डेल्हीवाला  शीर्षक के पूरक हैं। सोफी अब व्यापारिक अखबार मिंट के सप्ताहांत के सप्लीमेंट के लिए एक कॉलम "दिल्ली की बेली" लिखती हैं। उन्होंने मिशन दिल्ली सहित कई परियोजनाओं की शुरुआत की है, जिसका उद्देश्य दिल्ली के 14 मिलियन लोगों में से 1% को प्रोफ़ाइल करना है, और अरुंधति रॉय का पहला उपन्यास,  द गॉड ऑफ़ स्मॉल थिंग्स  और उसके पाठकों को समर्पित एक ब्लॉग।  उन्होंने हाल ही में द डेल्ही प्राउस्टियन नामक एक रीडिंग क्लब शुरू किया, जो फ्रांसीसी उपन्यासकार मार्सेल प्राउस्ट और उनके सात खंडों के उपन्यास, 'इन सर्च ऑफ लॉस्ट टाइम' के आसपास है।
कार्य
2011 ।(ISBN 978-9-350-29064-4) (ISBN 978-0-670-08414-2)
किशुनदासपुर-१ गाँव, कहलगाँव (भागलपुर)
किशुनदासपुर-१ कहलगाँव, भागलपुर, बिहार स्थित एक गाँव है।
बृहस्पति कुण्ड
बृहस्पति कुण्ड (Brihaspati Kund) भारत के मध्य प्रदेश राज्य के पन्ना ज़िले में स्थित एक प्राकृतिक क्रेटर है। यह कालिंजर दुर्ग से 18 किमी दक्षिण में और पन्ना से लगभग 25 किमी दूर स्थित है, और यहाँ एक जलप्रपात स्थित है।
कॉफ़्स हार्बर
कॉफ्स हार्बर न्यू साउथ वेल्स, ऑस्ट्रेलिया के मिड नॉर्थ कोस्ट पर एक शहर है, सिडनी के उत्तर में 540 किलोमीटर (340 मील) और 390 किलोमीटर (240 मील) ब्रिस्बेन के दक्षिण में है। यह 2018 में 71,822 की अनुमानित आबादी के साथ, उत्तरी तट पर सबसे बड़े शहरी केंद्रों में से एक है।
कॉफ़्स हार्बोर की अर्थव्यवस्था कभी केले पर आधारित थी, अब ब्लूबेरी के साथ-साथ पर्यटन और मछली पकड़ने के लिए भी लुप्त हो रही है। व्यापक क्षेत्र को बनानकोस्ट के रूप में जाना जाता है।
योगिनी
योगाभ्यास करने वाली स्त्री को योगिनी, जोगिनी या योगिन कहा जाता है। पुरुषों के लिए इसका समानांतर योगी है।
चौसठ योगिनी मंदिर
भारत में चार प्रमुख चौसठ-योगिनी मंदिर हैं। दो ओडिशा में तथा दो मध्य प्रदेश में।
चौसठ योगिनी मंदिर, मुरैना
ग्राम पंचायत मितावली, थाना रिठौराकलां, ज़िला मुरैना (मध्य प्रदेश) में यह प्राचीन चौंसठ योगिनी शिव मंदिर है। इसे 'इकंतेश्वर महादेव मंदिर' के नाम से भी जाना जाता है। इस मंदिर की ऊंचाई भूमि तल से 300 फीट है। इसका निर्माण तत्कालीन प्रतिहार क्षत्रिय राजाओं ने किया था। यह मंदिर गोलाकार है। इसी गोलाई में बने चौंसठ कमरों में हर एक में एक शिवलिंग स्थापित है। इसके मुख्य परिसर में एक विशाल शिव मंदिर है। भारतीय पुरातत्व विभाग के मुताबिक़, इस मंदिर को नवीं सदी में बनवाया गया था। कभी हर कमरे में भगवान शिव के साथ देवी योगिनी की मूर्तियां भी थीं, इसलिए इसे चौंसठ योगिनी शिवमंदिर भी कहा जाता है। देवी की कुछ मूर्तियां चोरी हो चुकी हैं। कुछ मूर्तियां देश के विभिन्न संग्रहालयों में भेजी गई हैं। तक़रीबन 200 सीढ़ियां चढ़ने के बाद यहां पहुंचा जा सकता है। यह सौ से ज़्यादा पत्थर के खंभों पर टिका है। किसी ज़माने में इस मंदिर में तांत्रिक अनुष्ठान किया जाता था। मौजूदा समय में भी यहां कुछ लोग तांत्रिक सिद्धियां हासिल करने के लिए यज्ञ करते हैं।
कनैणा, भिकियासैण तहसील
कनैणा, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
काला तीतर
काला तीतर या काला फ़्रैंकोलिन (Black Francolin), जिसका वैज्ञानिक नाम फ़्रैंकोलिनस फ़्रैंकोलिनस (Francolinus francolinus) है, फ़ीज़ैन्ट कुल का एक पक्षी है। यह अफ़्गानिस्तान, आर्मीनिया, अज़रबैजान, भूटान, साइप्रस, जॉर्जिया, भारत, ईरान, ईराक, इज़्रायल, जॉर्डन, नेपाल, पाकिस्तान, फ़िलिस्तीनी राज्यक्षेत्र, सीरिया, तुर्की और तुर्कमेनिस्तान में पाया जाता है।
विवरण
काले तीतर का सिर घुमावदार होता है और इसकी आँख की पुतली का रंग भूरा होता है। सिर का अगला भाग भूरा होता है और गला काले रंग का होता है। इसकी लंबाई ३३ से ३६ से. मी. होती है और वज़न लगभग ४५३ ग्राम होता है। इसका प्रमुख रंग काला होता है-काली छाती, लाल पेट, बगलों पर काले पर सफ़ेद धब्बे और पृष्ठ भाग में सुनहरे भूरे धब्बे होते हैं। यह थोड़ी दूरी तक ही उड़ता है और सीधा उड़ता है। अपनी उड़ान के दौरान यह पंख फड़फड़ाने के बजाय कभी-कभी पंख फैलाकर भी उड़ता है। इसके पंख गोलाई लिए हुए होते हैं और पूंछ पर सफ़ेद-काली धारियाँ होती हैं। इसका प्रजनन काल अप्रैल से जून तक होता है और मादा एक बार में ८ से १२ अण्डे देती है। अण्डे सेने की अवधि १८-१९ दिन की होती है।
आवास
काला तीतर झाड़ीदार इलाकों में रहना पसन्द करता है और ऐसे खेतों में रहता है जहाँ फ़सल इतनी ऊँची हो कि उसे छुपने में आसानी हो और नीचे फ़सल इतनी खुली हो कि ख़तरा नज़र आते ही आसानी से भागा जा सके। यह घनी वनस्पति वाले इलाके में बसना पसन्द करता है जो कि पानी के नज़दीक हो। प्राय: यह जंगलों में रहना पसन्द नहीं करता लेकिन वनों के किनारे और पेड़ों की झुरमुट में भी घूमना पसन्द करता है।
प्रजनन
प्राय: मार्च के आख़िर से मई तक यह ज़मीन की दरारों में अपना घोंसला बनाते हैं। नर चट्टानों पर या नीचे पेड़ों पर खड़ा होकर अपने अनूठे गीत से मादा को रिझाने की कोशिश करता है। पूरे अप्रैल भर इसे सुना जा सकता है लेकिन मार्च, मई और गर्मियों के महीनों में यह इतना आतुर नहीं प्रतीत होता है। कभी-कभी प्रजनन काल में नर आक्रामक हो जाते हैं। माता-पिता दोनों ही चूज़ों की देखभाल करते हैं। बच्चे अपने माता-पिता के साथ पहली सर्दी ग़ुज़ारते हैं। प्रजनन के सबसे पसन्दीदा इलाके चारागाह, झाड़ियाँ और खेत होते हैं।
ओनेइरोलोजी
Oneirology (/ nɪˈrɒlədʒi/; ग्रीक से, oneiron, "ड्रीम"; और -λογία, -logia, "द स्टडी") सपनों का वैज्ञानिक अध्ययन है। वर्तमान शोध सपने देखने और मस्तिष्क के कार्यों के बारे में वर्तमान ज्ञान के साथ-साथ स्मृति निर्माण और मानसिक विकारों से संबंधित सपने देखने के दौरान मस्तिष्क कैसे काम करता है, इसकी समझ के बीच संबंध चाहता है।  वनिरोलॉजी के अध्ययन को स्वप्न व्याख्या से अलग किया जा सकता है, जिसका उद्देश्य सपनों के पीछे के अर्थ का विश्लेषण करने के बजाय मात्रात्मक रूप से सपनों की प्रक्रिया का अध्ययन करना है।
रे मिस्टेरियो
आॅस्कर गुतिएरेज़ रूबियो (जन्म 11 दिसंबर 1974) अमेरिकी पेशेवर पहलवान हैं। वह अपने रिंग नाम रे मिस्टेरियो से बेहतर जाने जाते हैं। वह 2002 से 2015 तक वर्ल्ड रेसलिंग एंटरटेनमेंट (WWE) के साथ अनुबंधित थे। फिलहाल वह लूचा अंडर्ग्रौंड के साथ अनुबंधित हैं।
मिस्टेरियो ने अपने WWE कैरियर में दो बार वर्लड हॅविवेट चैंपियनशिप, एक बार इंटरकांटिनेंटल चैंपियनशिप और एक बार WWE चैंपियनशिप जीता हैं। वह 2006 के राॅयल रंबल के विजेता हैं।
बिहार की सत्रहवीं विधानसभा
यह बिहार राज्य की १७वीं विधानसभा है।
कांटांगढ रायगढ मण्डल
कांटांगढ रायगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
कछारी भाषा
कछारी ( असमिया: কছাৰী, अंग्रेज़ी: Kachari या Cachari ) भारत के असम राज्य के कुछ भागों में बोली जाने वाली एक ब्रह्मपुत्री भाषा है। मूल रूप से यह कछार लोगों की मातृभाषा है लेकिन वर्तमानकाल में ३०% से कम कछारी लोग इसका दैनिक प्रयोग करते हैं, जबकि उनमें आजकल असमिया भाषा प्रचलित है। माना जाता है कि आधुनिक असमिया भाषा पर भी कछारी भाषा का गहरा प्रभाव रहा है।
आधुनिक हिन्दू विधि
आधुनिक हिन्दू विधि भारत की व्यक्तिगत विधि प्रणालियों में से एक है। यह 'हिंदू व्यक्तिगत विधि' (हिन्दू पर्सनल लॉ) या आधुनिक हिंदू कानून भारत में ब्रिटिश औपनिवेशिक काल के दौरान विकसित आंग्ल-हिन्दू विधि का विस्तार है।
आधुनिक हिंदू विधि 14 अगस्त, 1947 को ग्रेट ब्रिटेन से भारत की औपचारिक स्वतंत्रता के साथ आरम्भ होकर वर्तमान समय तक फैली हुई है।
हिन्दू विधि (Hindu Law) जिन व्यक्तियो पर लागू होती है, उन्हे हम तीन मुख्य प्रवर्गो में बाट सकते हैं :-
वे व्यक्ति जो धर्मत: हिन्दू, जैन, बौद्ध या सिक्ख है, उन्हें दो वर्गों में बांटा जा सकता है-
गुरहा गाँव, किरौली (आगरा)
गुरहा किरौली, आगरा, उत्तर प्रदेश स्थित एक गाँव है।
आंग्ल-हिन्दू विधि
आंग्ल-हिन्दू विधि (Anglo-Hindu law) से आशय उन कानूनों से है जो भारत में ब्रिटिश उपनिवेश के समय लागू किए गए थे और जो हिन्दुओं, बौद्ध, जैन और सिखों पर लागू होते थे।
किशुनदासपुर-२ गाँव, कहलगाँव (भागलपुर)
किशुनदासपुर-२ कहलगाँव, भागलपुर, बिहार स्थित एक गाँव है।
अनिश्चितता सिद्धान्त
अनिश्चितता सिद्धान्त (Uncertainty principle) की व्युत्पत्ति हाइजनबर्ग ने क्वाण्टम यान्त्रिकी के व्यापक नियमों से सन् १९२७ ई. में दी थी। इस सिद्धान्त के अनुसार किसी गतिमान कण की स्थिति और संवेग को एक साथ एकदम ठीक-ठीक नहीं मापा जा सकता। यदि एक राशि अधिक शुद्धता से मापी जाएगी तो दूसरी के मापन में उतनी ही अशुद्धता बढ़ जाएगी, चाहे इसे मापने में कितनी ही कुशलता क्यों न बरती जाए। इन राशियों की अशुद्धियों का गुणनफल प्लांक नियतांक (h) से कम नहीं हो सकता।
यदि किसी गतिमान कण के स्थिति निर्दशांक x के मापन में \Delta x, की त्रुटि (या अनिश्चितता) और x-अक्ष की दिशा में उसके संवेग p के मापने में \Delta p, की त्रुटि हो तो इस सिद्धांत के अनुसार -
इससे प्रकट होता है कि किसी कण का कोई निर्दशांक और उसके संवेग का तत्संगन संघटक दोनों एक साथ यथार्थतापूर्वक नहीं जाने जा सकते और यदि इन दोनों संयुग्मी राशियों में से एक की अनिश्चितता बहुत कम हो तो दूसरी की बहुत अधिक होती है।
अनिश्चितता के संबंध एक ओर तो कण की स्थिति की किसी तरंग से संगति स्थापित करने की संभावना के नियमों के तथा दूसरी ओर प्रायिकतामूलक निर्वचन (इंटरप्रिटेशन प्राबेबिलिस्टिक) के व्यापक नियमों के अनिवार्य परिणाम हैं। हाइजनबर्ग और मोहर ने नापने की प्रक्रिया का सूक्ष्म और गहन विश्लेषण करके यह सिद्ध कर दिया कि किसी भी माप के परिणाम अनिश्चितता सिद्धांत के प्रतिकूल नहीं निकल सकते। यदि हम किसी कण की स्थिति न् एकदम शुद्ध माप लें तो इसकी स्थिति की अनिश्चितता क़्न् शून्य बराबर होगी। तब उस कण के संवेग की अनिश्चितता गणित के नियमों के अनुसार:
अर्थात् अपरिमित हो जाएगी। अत: हम इस सरल निष्कर्ष पर पहुँचने के लिए बाध्य हो जाते हैं कि जिस क्षणकाल पर हम कण की स्थिति की यथार्थ माप प्राप्त करते हैं उस काल पर उसका वेग अनिर्णीत हो जाता है। अगर किसी क्षणकाल पर कण का वेग परम यथार्थता से मापा जाता है तो उस क्षणकाल पर कण की स्थिति क्या थी, यह पता लगाने का हमारे पास विकल्प नहीं रहता। ऐसी अवस्था में स्थिति और संवेग दोनों की माप कुछ अनिश्चितताओं (या त्रुटियों) के भीतर ही संभव है। इस प्रकार हाइजनबर्ग ने सिद्ध कर दिया कि सूक्ष्म कणों के विश्व में मापक उपकरणों की उपयोगिता सीमित होती है। ये उपकरण कणों की गति को यथार्थ रूप में मापने में अक्षम होते हैं।
इश्तर
इश्तर (Ishtar) बाबुल, असुर और सुमेर की मातृदेवी थी। वह प्रेम सुन्दरता, सम्भोग, इच्छा, युद्ध, राजनितिक शक्ति आदि कीदेवी थी। गैरसामी-सुमेरी सभ्यता के ऊर, उरुख आदि विविध नगरों में उसकी पूजा नना, इन्नन्ना, नीना और अनुनित नामों से होती थी। इनके अपने अपने विविध मंदिर थे। इनका महत्त्व अन्य देवियों की भाँति अपने देवपतियों के छायारूप के कारण न होकर अपना निजी था और इनकी पूजा अपनी स्वतंत्र शक्ति के कारण होती थी। ये आरंभ में भिन्न-भिन्न शक्तियों की अधिष्ठात्री देवियाँ थीं पर बाद में अक्कादी-बाबुली काल में, ईसा से प्राय: ढाई हजार साल पहले, इनकी सम्मिलित शक्ति को 'इश्तर' नाम दिया गया। इश्तर का प्राचीनतम अक्कादी रूप 'अश दर' था जो उस भाषा के अभिलेखों में मिलता है। अक्कादी में इसका अर्थ अनुदित होकर वही हुआ जो प्राचीनतर सुमेरी इन्नन्ना या इन्नीनी का था-'स्वर्ग की देवी।' सुमेरी सभ्यता में यह मातृदेवी सर्वथा कुमारी थी। फ़िनीकी में उसका नाम 'अस्तार्ते' पड़ा। उसका संबंध वीनस ग्रह से होने के कारण वही रोमनों में प्रेम की देवी वीनस बनी। इस मातृदेवी की हजारों मिट्टी, चूने मिट्टी और पत्थर की मूर्तियाँ प्राचीन बेबिलोनिया और असूरिया, वस्तुत: समूचे ईराक में मिली हैं, जिससे उस प्रदेश पर उस देवी की प्रभुता प्रकट है।
कुतुबपुर गाँव, कहलगाँव (भागलपुर)
कुतुबपुर कहलगाँव, भागलपुर, बिहार स्थित एक गाँव है।
बड्यूरा भण्डारी, बेरीनाग तहसील
बड्यूरा भण्डारी, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
निरुपमा राजेन्द्र
निरुपमा और राजेन्द्र (ನಿರುಪಮ ಮತ್ತು ರಾಜೇಂದ್ರ) भारतनाट्यम और कथक नृत्य रूपों में प्रसिद्ध भारतीय शास्त्रीय नर्तक हैं। वे बेंगलुरु, कर्नाटक से हैं।
जीवन और कार्य
निरुपमा और राजेन्द्र अभिनव नृत्य कंपनी के स्वामी हैं, जहाँ वे भरतनाट्यम और कथक सिखाते हैं और पारंपरिक शास्त्रीय नृत्य रूपों को फैलाने का काम करते हैं। उन्होंने नृत्य रचनाएँ कोरियोग्राफ की हैं और संयुक्त राज्य अमेरिका, कनाडा और यूरोप के कई शहरों में प्रदर्शन किया है। उन्होंने 20 वर्षों से नृत्य में काम किया है। उन्होंने भगवतम उत्सव और चेन्नई के भारतीय विद्या भवन में कथक प्रस्तुतियाँ दी हैं।
1998 में, कर्नाटक की सरकार द्वारा उनकी नृत्य उत्कृष्टता के लिए निरुपमा को नाट्य मयूरी और राजेन्द्र को नाट्य मयूरा नामित किया गया था। 2011 में कर्नाटक राज्य सरकार द्वारा इस जोड़ी को भारतीय पारंपरिक नृत्य रूपों में उनके योगदान के लिए कर्नाटक कलाश्री पुरस्कार से सम्मानित किया गया। 2013 में, निरुपमा राजेन्द्र को महा माया में उनके योगदान के लिए सम्मानित किया गया। यह बेंगलुरु में रवींद्र कलाक्षेत्र में नर्तक यूएस कृष्ण राव को श्रद्धांजलि के रूप में आयोजित एक नृत्य समारोह था।
कत्यूरी राजवंश
कत्यूरी राजवंश भारत के उत्तराखण्ड राज्य का एक मध्ययुगीन राजवंश था। इस राजवंश के बारे में में माना जाता है कि वे अयोध्या के शालिवाहन शासक के वंशज हैं और इसलिए वे सूर्यवंशी हैं। किन्तु, बहुत से इतिहासकार उन्हें कुणिन्द शासकों से जोड़ते हैं तथा कुछ इतिहासकार उन्हें खस मूल से भी जोड़ते है, जिनका कुमाऊँ क्षेत्र पर ६ठीं से ११वीं सदी तक शासन था। कत्यूरी राजाओं ने 'गिरीराज चक्रचूड़ामणि' की उपाधि धारण की थी। उनकी पहली राजधानी जोशीमठ में थी, जो जल्द ही कार्तिकेयपुर में स्थानान्तरित कर दी गई थी।
कत्यूरी राजा भी शक वंशावली के माने जाते हैं, जैसे राजा शालिवाहन, को भी शक वंश से माना जाता है। किन्तु, बद्री दत्त पाण्डेय जैसे इतिहासकारों का मानना है कि कत्यूरी, अयोध्या से आए थे।
उन्होंने अपने राज्य को 'कूर्माञ्चल' कहा, अर्थात 'कूर्म की भूमि'। कूर्म भगवान विष्णु का दूसरा अवतार था, जिससे इस स्थान को इसका वर्तमान नाम, कुमाऊँ मिला। कत्युरी राजा का कुलदेवता स्वामी कार्तिकेय (मोहन्याल) नेपाल के बोगटान राज्य मे विराजमान है। कत्यूरी वंश के संस्थापक वसंतदेव थे.
उत्पत्ति
कत्यूरी वंश की उत्पत्ति के कई अलग-अलग दावे किए जाते रहे हैं। कुछ इतिहासकार उन्हें कुणिंद वंश से संबंधित मानते हैं, जिनके सिक्के आसपास के क्षेत्रों में बड़ी संख्या में पाए गए हैं। राहुल सांकृत्यायन ने उनके पूर्वजों को शक वंश से संबंधित माना है, जो पहली शताब्दी ईसा पूर्व से पहले भारत में थे; सांकृत्यायन ने आगे इन्हीं शकों की पहचान खस वंश से की है। ई टी एटकिंसन ने भी अपनी पुस्तक हिमालयन गजेटियर के पहले खंड में प्रस्ताव दिया है कि कत्यूरी कुमाऊँ के मूल निवासी हो सकते हैं, जिनकी जड़ें गोमती के तट पर तब खंडहर हो चुके नगर करवीरपुर में थीं।
यह तथ्य, हालांकि, बद्री दत्त पाण्डेय सहित विभिन्न इतिहासकारों द्वारा नकारा गया है। पाण्डेय ने अपनी पुस्तक, कुमाऊँ का इतिहास में, कत्यूरियों को अयोध्या के शालिवाहन शासक घराने का वंशज माना है। उन्होंने खस वंश को इन हिमालयी क्षेत्रों का मूल निवासी बताया है, जो वेदों की रचना से पहले ही यहां आकर बस गए थे, जिसके बाद कत्यूरियों ने उन्हें पराजित कर क्षेत्र में अपने राज्य की स्थापना की।
पतन
डोटी बोगटान के कत्युरी वंशज के रजवार व उनका देवाताके इतिहास मे ए मान्यता है कि कार्तिकेय देवताका आसन सुनका चादर ,सुनका श्रीपेच, सुनका चम्मर ,सुनका लट्ठी सुनका जनै ,सुनका बाला सुनका मुन्द्रा सुनका थालि था । ये कत्युरी राजा गुप्तराजा बिक्रमदित्यका वंशज है  । उज्जैन- पाटालीपुत्र  से कुमाऊ गडवाल आए है । यी राजाके पास सोना चांदी बहुत था यहि सोना चांदी लुट्नेके लिए । क्रचाल्ल ने शाके ११४५ मे कत्युर घाँटी का रणचुला कोट मे आक्रमण किया था । डोटी जिल्ला साना गाउँ मे बि.स १९९९ साल मे ७ धार्नी (३५ के जी ) सोना मिट्टीका अन्दर वर्तनमे रखा हुआ मिला था ।  नेपाल (गोर्खा) सरकार इस धनको राज्यकोष मे दाखिल किया था यहि धन (सोना) रणचुलाकोट से लुटा सोना मे से का बचा सोना होनाका मान्यता बि डोटी मे है । क्रचाल्ल राजा खस राजा था । उसका देवता मस्टो था उसिसे उसने रणचुलाकोटका बैदिक देवताका मुर्ति तोडा फोडा था । अब बि टुटा फूटा मुर्ति रणचुला कोट क्षेत्रमे पडा है । बिरदेव राजा का तानासाही होना रैतीको सोषण कर्ना वात झुट है । सोना चांदी लुट्नेको लिए खस राजाने कत्युरी राजा पर शाके ११४५ मे  आक्रमण किया इसी आक्रमण से  कार्तिकेयापुर राज्य धोस्त हुवा है ।
शासक
बागेश्वर, पांडुकेश्वर इत्यादि से प्राप्त शिलालेखों से निम्न कत्यूरी राजाओं के नाम ज्ञात होते हैं:
शिलालेख
कत्यूरी राजाओं के बारे में अधिकांश विवरण उनके शिलालेखों से पाए जाते हैं। ये शिलालेख जागेश्वर, बैजनाथ, बागेश्वर, बद्रीनाथ और पांडुकेश्वर के मंदिरों में पाए गए हैं। इनमें से पांच ताम्रपत्र और उनके समय का एक अभिलेख मुख्य है।
कुमायूँ का ताम्रपत्र
कुमायूँ का यह ताम्रपत्र विजयेश्वर महादेव को एक गाँव का दान करने के प्रमाण पत्र के संबंध में है। इसमें तीन पीढ़ियों के राजाओं के नाम लिखे गए हैं - राजा सलोनादित्यदेव, उनके पुत्र राजा इच्छत्देव और उनके पुत्र राजा देश्टदेव। उनकी राजधानी कार्तिकेयपुर के रूप में लिखी गई है। इस ताम्रपत्र में अंकित संवत ५वां है।
बागेश्वर का शिलालेख
बागेश्वर में पाया गया एक शिलालेख बागनाथ मंदिर का है, हालाँकि शिलालेख में इस स्थान का नाम व्याघ्रेश्वर लिखा गया है। शिलालेख संस्कृत में लिखा गया है, और यह थोड़ा टूटा हुआ है। यह शिलालेख राजा भूदेव के समय का है। इसमें, उनके नाम के अलावा, सात अन्य राजाओं के नाम हैं जो दानदाता के पूर्वज थे।
इस शिलालेख में इन सभी आठों को गिरिराज चक्रचूड़ामणि या हिमालय के चक्रवर्ती राजा कहा गया है। साथ ही इनमें महिलाओं के नाम भी दिए गए हैं, जिससे यह प्रतीत होता है कि तब परदे का कोई रिवाज नहीं था। "काली उनके समीप नहीं आ सकीं", कथन से ऐसा प्रतीत होता है कि वे उत्साही शिव के अनुयायी थे, और काली की पूजा तथा पशु-बलि के खिलाफ थे।
पांडुकेश्वर के शिलालेख
बद्रीनाथ मंदिर के पास स्थित पांडुकेश्वर के मंदिर में चार ताम्रपत्र हैं। इनमें से दो में बागेश्वर शिलालेख में उल्लिखित पांचवें, छठे और सातवें राजाओं के नाम हैं। एक ताम्रपत्र में राजाओं की तीन पीढ़ियाँ लिखी हैं। इसमें चौथी पीढ़ी में देश्टदेव के पुत्र पद्मत्देव का उल्लेख किया गया है। ताम्रपत्र में अंकित संवत २५वां है, और राजधानी कार्तिकेयपुर है। दूसरे ताम्रपत्र में एक और पीढ़ी का उल्लेख किया गया है यानी सुभिक्षराजदेव को राजा पद्मदेव का पुत्र कहा गया है। उन्होंने अपने शहर का नाम सुभिक्षपुर बताया है, जिससे ऐसा प्रतीत होता है कि इस शहर की स्थापना इसी राजा ने अपने नाम पर की होगी। इसमें उल्लेखित संवत चौथा है। तीसरे ताम्रपत्र को राजा निम्बारतदेव द्वारा अंकित किया गया है। इसमें उनके बेटे इंगागदेव या ईष्टराणादेव और उसके बेटे ललितेश्वरदेव का भी उल्लेख किया गया है। ये तीनों राजा बागेश्वर शिलालेख से संबंधित आठ राजाओं में से हैं। ताम्रपत्र पर अंकित संवत २२वां है। चौथे ताम्रपत्र में राजाओं के नाम तीसरे ताम्रपत्र के समान ही हैं।
वास्तुकला
माना जाता है कि कत्युरी शासकों ने अनेक मन्दिर बनवाये जो आज के उत्तराखण्ड में स्थित हैं। वे सनातन हिन्दू धर्म के अनुयायी थे। Most of the ancient temples in Uttarakhand are architectural contributions by the Katyuri dynasty. जोशीमठ का वसुदेव मन्दिर, अनेक आश्रय तथा बद्रीनाथ के मार्ग मेम छोटे-छोटे पूजास्थलबनवाये। इसके अलावा लकुलेश मन्दिर, महिषासुरमर्दिनी मन्दिर, जगेश्वर का नवदुर्गा मन्दिर आदि का निर्माण भी कत्युरी राजाओं ने ही कराया। भुव देव (955-970) ने बैजनाथ और बागेश्वर में अनेक मन्दिरों का निर्माण कराया। किन्तु सम्प्रति उनके संरचनाएँ नष्ट कर दी गयीं किन्तु उनकी परम्परा अभी तक चली आ रही है। कटरमाल में एक सूर्य मन्दिर भी है जो बहुत कम देखने को मिलता है। इसका निर्माण कटरमल्ल ने कराया था (सुदूर कोसू गाँव में)। इसके मुख्य मन्दिर के चारों ओर ४४ अन्य छोटे-छोटे मन्दिर हैं। The Katyuri Kings also build a temple known as Manila Devi near Sainamanur.
बादली, झज्जर
हरियाणा राज्य के झज्जर जिले मे बादली  नाम का एक गाँव है ।
श्री नरेश कुमार बादली, झज्जर हरियाणा विधान सभा क्षेत्र का प्रतिनिधित्व करने वाले भारतीय राष्ट्रीय कांग्रेस  के सदस्य हैं। ।
संदर्भ
<references group="" responsive="1">
शांतिकुंज
शान्तिकुञ्ज, हरिद्वार में गंगा तट पर स्थित एक स्थान है जहाँ अखिल भारतीय गायत्री परिवार का मुख्यालय है। शान्तिकुञ्ज के संस्थापक पंडित श्रीराम शर्मा आचार्य जी हैं। यह हरिद्वार के सप्त सरोवर क्षेत्र में ऋषिकेश मार्ग पर स्टेशन से ६ कि.मी. दूर महर्षि विश्वामित्र की तपःस्थली पर स्थित है।
'युगतीर्थ' कहे जाने वाले इस आश्रम में व्यक्ति-निर्माण, परिवार-निर्माण एवं समाज निर्माण की अनेक प्रभावशाली गतिविधियाँ नियमित रूप से चलती रहती हैं; जैसे -जीवन जीने की कला के नौ दिवसीय सत्र (प्रतिमाह तीन), लोकसेवियों के युग शिल्पी सत्र (प्रतिमास १ से २९ तारीख तक), ग्राम्य विकास प्रशिक्षण, कुटीर उद्योग प्रशिक्षण, नैतिक शिक्षा हेतु शिक्षण-प्रशिक्षण, ग्राम स्वास्थ्य सेवियों के विशेष सत्र, विविध प्रशासनिक अधिकारियों के लिये व्यक्तित्व परिष्कार सत्र आदि । ये सभी प्रशिक्षण निःशुल्क हैं देश-विदेश में स्थापित हजारों गायत्री शक्तिपीठों, प्रज्ञापीठों का मार्गदर्शन केन्द्र पत्राचार कक्ष साधकों, लोकसेवियों के लिये प्रेरणा-परामर्श की व्यवस्था है। सैकड़ों उच्च शिक्षित सेवाभावी स्वयं सेवक मात्र निर्वाह राशि लेकर सारी गतिविधियों को संचालित करते हैं।
यहाँ यज्ञशाला, गायत्री माता का मन्दिर, अखण्ड दीप, देवात्मा हिमालय मन्दिर, ज्ञान मंदिर (साहित्य विक्रय केन्द्र), ऋषियों के मन्दिर, हरीतिमा देवालय, देव संस्कृति दिग्दर्शन प्रदर्शनी, अस्पताल एवं चिकित्सा-केन्द्र आदि मुख्य स्थापनाएँ हैं। यहाँ वैज्ञानिक अध्यात्म पर अनुसन्धान होता है तथा तरह-तरह के शिविर संचालित किए जाते हैं।
कुछ विशिष्ट धाराएँ
शान्तिकुञ्ज प्राचीन भारतीय परम्परा के अनुरुप सयुंक्त परिवारों के प्रचलन को प्रोत्साहित करने वाला आदर्श केन्द्र है। यह व्यक्तित्व गढ़ने की 'टकसाल' है। जाति, सम्प्रदाय, धर्म, पन्थ आदि संकीर्णताओं से ऊपर उठकर लोगों को यह जीवन जीने की कला सिखाता है। उन्हें आत्मवादी जीवन जीने की प्रेरणा देता है। हर धर्म-वर्ग के लोग यहाँ आकर साधना करते हैं, शिक्षण लेले हैं। यहाँ शरीर, मन व अंतःकरण को स्वस्थ, समुन्नत बनाने के लिए अद्वितीय अनुकूल वातावरण एवं मार्गदर्शन मिलते हैं। यहाँ व्यक्ति को अन्धविश्वास, मूढ़मान्यता, भाग्यवाद आदि से उठकर कर्मवादी बनने की प्रेरणा देता है। हर बात को तर्क-तथ्य और प्रमाण की कसौटी पर कसते हुए उसे विवेक पूर्वक अपनाने की प्रेरणा यहाँ दी जाती है।
यह विशाल आश्रम स्वयंसेवा से ही संचालित है। योग्यता के अनुसार कार्य और आवश्यकता के अनुसार साधन यहाँ रहने वाले परिवारीजनों को उपलब्ध कराये जाते हैं। सभी परस्पर हितों का ध्यान रखते हैं।
गायत्री चेतना (युगचेतना) का विश्वयापी विस्तार यहाँ से हो रहा है। पूरे विश्व में गायत्री परिवार द्वारा स्थापित ६००० से अधिक शक्तिपीठ-शाखाएँ हैं, जो यहाँ की प्रेरणा और मार्गदर्शन में जनजागरण व अध्यात्म के पुनर्जीवन के कार्यों में संलग्न हैं। यहाँ के शिक्षण में धर्म विज्ञान का समन्वय है जो धार्मिक गतिविधियाँ यहाँ चलायी जाती हैं, उनकी वैज्ञानिकता का बोध भी कराया जाता है।
इस्लामिया पार्क
इस्लामिया पार्क , पाकिस्तान के पंजाब प्रांत की राजधानी लाहौर शहर का एक इलाक़ा और एक यूनियन परिषद्  है। यह लाहौर का एक प्रमुख इलाक़ा है। शहर के अन्य इलाक़ों के सामान ही यहाँ बोले जाने वाली प्रमुख भाषा पंजाबी  है, जबकि उर्दू प्रायः हर जगह समझी जाती है। साथ ही अंग्रेज़ी भी कई लोगों द्वारा समझी और शिक्षा तथा व्यवसाय के क्षेत्र में उपयोग की जाती है। प्रभुख प्रशासनिक भाषाएँ उर्दू और अंग्रेज़ी है। लाहौर की वाणिज्यिक, आर्थिक महत्त्व के कारण यहाँ पाकिस्तान के लगभग सारे प्रांतों के लोग वास करते हैं।
श्वास क्रिया
श्वास क्रिया या ब्रीदवर्क (Breathwork) विभिन्न श्वास अभ्यासों के लिए एक नए युग का शब्द है जिसमें दावा किया गया कि चिकित्सीय प्रभाव के साथ सांस लेने का सचेत नियंत्रण किसी व्यक्ति की मानसिक, भावनात्मक या शारीरिक स्थिति को प्रभावित करता है। इस बात के सीमित प्रमाण हैं कि ध्यान के समान ही श्वास-प्रश्वास विश्राम और तनाव के लिए सहायक हो सकता है। हालांकि ऐसे दावे हैं कि सांस लेने से अन्य स्वास्थ्य लाभ मिल सकते हैं, कोई अन्य स्वास्थ्य लाभ साबित नहीं हुआ है। श्वास-प्रश्वास सत्र के दौरान, व्यक्ति आमतौर पर लेट जाते हैं और सांस लेने के उप-प्रकार के आधार पर विशेष तरीकों का उपयोग करके सांस लेने के निर्देश दिए जाते हैं।  एक प्रैक्टिशनर के अलावा, ब्रीदवर्क सेशन में अक्सर "सिटर्स" मौजूद होते हैं।  सिटर वे व्यक्ति होते हैं जो सांस लेने का अभ्यास करने वालों को भावनात्मक या शारीरिक सहायता प्रदान करते हैं। अधिकांश श्वास-प्रश्वास सत्र लगभग एक घंटे तक चलते हैं। ब्रीदवर्क करने वाले चिकित्सकों का मानना ​​है कि किसी व्यक्ति के निष्क्रिय श्वास के विशेष पैटर्न से उनके अचेतन मन के बारे में अंतर्दृष्टि प्राप्त हो सकती है।
कुछ सामान्य दुष्प्रभावों में शामिल हैं "नींद न आना, हाथों, पैरों या चेहरे में झुनझुनी, और बदली हुई चेतना की भावना जो कुछ के लिए कष्टदायक हो सकती है।" आमतौर पर एक कुशल चिकित्सक के साथ किए जाने पर सांस लेने को सुरक्षित माना जाता है, लेकिन इस तरह के मतभेद  जैसे हृदय रोग, ग्लूकोमा, उच्च रक्तचाप, मानसिक बीमारी, गंभीर अस्थमा, या जब्ती विकार, दूसरों के बीच, इस अभ्यास को जोखिम भरा बना सकते हैं। मानसिक या शारीरिक बीमारियों के लिए पारंपरिक चिकित्सा देखभाल लेने के बजाय अकेले इस उपचार पर निर्भर रहने के गंभीर स्वास्थ्य परिणाम हो सकते हैं।
पुनर्जन्म-श्वासकार्य
एक प्रक्रिया को दबी हुई दर्दनाक बचपन की यादों को जारी करने के रूप में वर्णित किया गया है, विशेष रूप से अपने स्वयं के जन्म से संबंधित।  ओर्र ​​ने प्रस्तावित किया कि सही सांस लेने से बीमारी ठीक हो सकती है और दर्द से राहत मिल सकती है।  1970 के दशक में जब उन्होंने स्नान के दौरान अपने स्वयं के जन्म को फिर से जीवित कर लिया था, तब ओर्र ने पुनर्जन्म चिकित्सा का आविष्कार किया। उन्होंने दावा किया कि सांस लेने की तकनीक का इस्तेमाल बचपन की दर्दनाक यादों को मिटाने के लिए किया जा सकता है जिन्हें दबा दिया गया था। इस बात का कोई प्रमाण नहीं है कि व्यक्ति अपने जन्मों को याद कर सकते हैं। किसी के जन्म की यादें जो पुनर्जन्म-श्वास अभ्यास के दौरान फिर से उभरती हुई प्रतीत होती हैं, उन्हें झूठी यादों का परिणाम माना जाता है। रीबर्थिंग-ब्रीदवर्क, पंथ-विरोधी विशेषज्ञों मार्गरेट सिंगर और जंजा लालिच द्वारा क्रेज़ी थैरेपीज़: वे क्या हैं? क्या वे काम करते हैं? सिंगर और लालिच लिखते हैं कि इस तरह की "विचित्र" प्रथाओं के समर्थकों को उनके गैर-वैज्ञानिक दृष्टिकोण पर गर्व है, और यह एक तर्कहीन ग्राहक के पक्ष में है। 2006 में, एक पैनल जिसमें सौ से अधिक विशेषज्ञ शामिल थे, ने मनोवैज्ञानिक उपचारों के एक सर्वेक्षण में भाग लिया;  वे पुनर्जन्म चिकित्सा को बदनाम मानते थे।
विवेशन
एक अभ्यास जो श्वास के सर्कुलेशन के माध्यम से सुधार का दावा करता है। जिम लियोनार्ड और फिल लॉट द्वारा बनाया गया।
होलोट्रोपिक ब्रीथवर्क
एक अभ्यास जो तेजी से सांस लेने और संगीत जैसे अन्य तत्वों का उपयोग करके व्यक्तियों को चेतना की परिवर्तित अवस्था में रखता है।  1960 के दशक के अंत में कानूनी एलएसडी के उपयोग के दमन के बाद, इसे स्टैनिस्लाव ग्रोफ द्वारा अपनी एलएसडी-आधारित साइकेडेलिक चिकित्सा के उत्तराधिकारी के रूप में विकसित किया गया था।
होलोट्रोपिक श्वास-प्रश्वास के हाइपरवेंटिलेशन पहलू के दुष्प्रभावों में हाथों और मुंह के आसपास ऐंठन शामिल हो सकते हैं। चूंकि होलोट्रोपिक श्वास-प्रश्वास का व्यक्त लक्ष्य एक परिवर्तित अवस्था को प्राप्त करना है, इसे अकेले करने का प्रयास नहीं किया जाना चाहिए। 1993 में स्कॉटिश चैरिटी कार्यालय द्वारा कमीशन की गई एक रिपोर्ट के बाद, जोखिम के बारे में चिंता है कि हाइपरवेंटिलेशन तकनीक कमजोर लोगों में जब्ती या मनोविकृति का कारण बन सकती है, जिसके कारण फाइंडहॉर्न फाउंडेशन ने अपने श्वास कार्यक्रम को निलंबित कर दिया।
अन्य
कई अन्य प्रकार के ब्रीदवर्क हैं जो  पिछले कुछ दशकों में उभरे हैं, जिनमें इंटीग्रेटिव ब्रीथवर्क, ट्रांसफ़ॉर्मेशनल ब्रीथवर्क, शैमैनिक ब्रीथवर्क, कॉन्शियस कनेक्टेड ब्रीदिंग, रेडियंस ब्रीथवर्क, ज़ेन योग ब्रेथवर्क शामिल हैं।
काफरमार खरसीया मण्डल
काफरमार खरसीया मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
कुमार-साही गाँव, कहलगाँव (भागलपुर)
कुमार-साही कहलगाँव, भागलपुर, बिहार स्थित एक गाँव है।
डीडी बिहार
डीडी बिहार एक राज्य के स्वामित्व वाला, दूरदर्शन केन्द्र बिहार से प्रसारित चैनल है।
बाजीराव
बाजीराव से निम्नलिखित व्यक्तियों का बोध होता है-
राज्यवर्धन
राज्यवर्धन थानेश्वर के शासक प्रभाकरवर्धन का ज्येष्ठ पुत्र था। वह अपने भाई हर्षवर्धन और बहन राज्यश्री से बड़ा था। राज्यवर्धन हर्षवर्धन से चार वर्ष बड़ा था। तीनों बहन-भाइयों में अगाध प्रेम था। एक भीषण युद्ध के फलस्वरूप बंगाल के राजा शशांक द्वारा राज्यवर्धन का वध हुआ।राज्यवर्धन की बहन राज्यश्री का विवाह कन्नौज के मौखरि वंश के शासक गृहवर्मन से हुआ था।प्रभाकरवर्धन की मृत्यु के उपरान्त ही देवगुप्त का आक्रमण कन्नौज पर हुआ और एक भयंकर युद्ध प्रारम्भ हो गया।युद्ध में गृहवर्मन मालवा के राजा देवगुप्त के हाथों मारा गया और उसकी पत्नी राज्यश्री को बन्दी बनाकर कन्नौज के काराग़ार में डाल दिया गया।सूचना मिलते ही राज्यश्री के ज्येष्ठ अग्रज राज्यवर्धन ने अपनी बहन को काराग़ार से मुक्त कराने के लिए कन्नौज की ओर प्रस्थान किया।राज्यवर्धन ने मालवा के शासक देवगुप्त को पराजित करके मार डाला, किंतु वह स्वयं देवगुप्त के सहायक और बंगाल के शासक शशांक द्वारा मारा गया।इस समय राज्य में व्याप्त भारी उथल-पुथल से राज्यश्री काराग़ार से भाग निकली और उसने विन्ध्यांचल के जंगलों में शरण ली।बाद में राज्यवर्धन के उत्तराधिकारी सम्राट हर्षवर्धन ने राज्यश्री को विन्ध्यांचल के जंगलों में उस समय ढूँढ निकाला, जब वह निराश होकर चिता में प्रवेश करने ही वाली थी। हर्षवर्धन उसे कन्नौज वापस लौटा लाया और आजीवन उसको सम्मान दिया।
भनवारटंक
भनवारटंक छत्तीसगढ़ के विलासपुर जिले में स्थित एक छोटा रेलवे स्टेशन है। यह बिलासपुर से कुछ दूरी पर पेंड्रा स्टेशन के पहले स्थित है। यहाँ मरही माता का प्रसिद्ध मन्दिर है जहाँ लाखों की संख्या में श्रद्धालु दर्शन करने आते हैं।
कुरमा गाँव, कहलगाँव (भागलपुर)
कुरमा कहलगाँव, भागलपुर, बिहार स्थित एक गाँव है।
चिया सीड्ज़
चिया सीड्स चिया पौधे (Salvia hispanica) से प्राप्त होते हैं। इन्हें हिंदी में चिया के बीज भी कहा जाता है। ये बीज छोटे और मोटे होते हैं और रंग के अनुसार सफेद या काले होते हैं।, टकसाल परिवार ( लामियासीए ) में एक फूल वाला पौधा है जो मध्य और दक्षिणी मैक्सिको के मूल निवासी है, या दक्षिण-पश्चिमी संयुक्त राज्य अमेरिका और मेक्सिको के संबंधित साल्विया कोलम्बेरिया । चिया के बीज काले और सफेद धब्बों के साथ अंडाकार और भूरे रंग के होते हैं, जिनका व्यास लगभग 2 mm होता है । बीज हाइग्रोस्कोपिक होते हैं, भिगोने पर तरल में अपने वजन का 12 गुना तक अवशोषित करते हैं और एक श्लेष्मा कोटिंग विकसित करते हैं जो चिया-आधारित खाद्य पदार्थों और पेय पदार्थों को एक विशिष्ट जेल बनावट देता है।
इस बात के सबूत हैं कि पूर्व-कोलंबियाई समय में एज़्टेक द्वारा फसल की व्यापक रूप से खेती की जाती थी और मेसोअमेरिकन संस्कृतियों के लिए एक मुख्य भोजन था। चिया के बीजों की खेती छोटे पैमाने पर मध्य मैक्सिको और ग्वाटेमाला की उनकी पैतृक मातृभूमि और व्यावसायिक रूप से पूरे मध्य और दक्षिण अमेरिका में की जाती है।
इनमें प्रोटीन, ऊष्मा, फाइबर, ओमेगा-3 वसा, कैल्शियम, मैग्नीशियम, फास्फोरस और विटामिन बी जैसे अन्य पोषक तत्व होते हैं। चिया के बीज एक सुपरफूड के रूप में जाने जाते हैं और विभिन्न तरीकों से खाये जा सकते हैं।
विवरण
आमतौर पर, चिया के बीज छोटे चपटे अंडाकार होते हैं जिनका औसत 2.1 × होता है, 1.3 के औसत वजन के साथ प्रति बीज। वे भूरे, भूरे, काले और सफेद रंग के होते हैं। बीज हाइड्रोफिलिक होते हैं, भिगोने पर तरल में अपने वजन का 12 गुना तक अवशोषित कर लेते हैं; वे एक श्लेष्मायुक्त लेप विकसित करते हैं जो उन्हें एक जेल बनावट देता है। चिया (या चियान या चिएन) को ज्यादातर साल्विया हिस्पैनिका एल के रूप में पहचाना गया है। "चिया" के रूप में संदर्भित अन्य पौधों में "गोल्डन चिया" ( साल्विया कोलम्बेरिया ) शामिल हैं। साल्विया कोलम्बेरिया के बीजों का उपयोग भोजन के लिए किया जाता है।
21 वीं सदी में, चिया को अपने मूल मेक्सिको और ग्वाटेमाला के साथ-साथ बोलीविया, अर्जेंटीना, इक्वाडोर, निकारागुआ और ऑस्ट्रेलिया में व्यावसायिक रूप से उगाया और खाया जाता है। संयुक्त राज्य अमेरिका के उत्तरी अक्षांशों में खेती के लिए केंटकी में चिया की नई पेटेंट किस्मों को विकसित किया गया है।
बीज की उपज खेती की किस्मों, खेती के तरीके और भौगोलिक क्षेत्र के अनुसार बढ़ती परिस्थितियों के आधार पर भिन्न होती है। उदाहरण के लिए, अर्जेंटीना और कोलम्बिया में वाणिज्यिक क्षेत्रों की उपज सीमा 450 to 1,250 भिन्न होती है । इक्वाडोर की अंतर-एंडियन घाटियों में उगाई जाने वाली तीन किस्मों के साथ एक छोटे पैमाने पर किए गए अध्ययन से 2,300 तक उपज प्राप्त हुई।, यह दर्शाता है कि अनुकूल बढ़ते वातावरण और कल्टीवेटर ने ऐसी उच्च पैदावार का उत्पादन करने के लिए परस्पर क्रिया की। [20] प्रोटीन सामग्री, तेल सामग्री, फैटी एसिड संरचना, या फेनोलिक यौगिकों की तुलना में जीनोटाइप का उपज पर बड़ा प्रभाव पड़ता है, जबकि उच्च तापमान तेल सामग्री और असंतृप्तता की डिग्री को कम करता है, और प्रोटीन सामग्री को बढ़ाता है।